Uredba Komisije (EGS) št. 1325/86

z dne 5. maja 1986

o spremembi Uredbe (EGS) št. 3143/85 o prodaji po znižanih cenah intervencijskega masla, namenjenega za neposredno porabo v obliki zgoščenega masla

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 3768/85 [2], in zlasti člena 6(7) Uredbe,

ker je Uredba Komisije št. 3143/85 [3], kakor je bila nazadnje spremenjena z Uredbo (EGS) št. 715/86 [4], uvedla ureditev za prodajo po znižanih cenah intervencijskega masla, namenjenega za neposredno porabo;

ker člen 2(4) Uredbe (EGS) št. 3143/85 še posebej določa, da mora pogodba o prodaji masla po znižani ceni navajati obrat, ki bo pakiralo zgoščeno maslo za trženje; ker so izkušnje pokazale, da imajo izvajalci težave pri izpolnjevanju te pogodbene obveznosti; ker navedena določba uvaja stopnjo nefleksibilnosti, ki ni bistvena za predvidene kontrole; ker jo je treba zaradi tega ublažiti;

ker člen 4(4) Uredbe (EGS) št. 3143/85 določa rok za predelavo masla v zgoščeno maslo in za pakiranje zgoščenega masla; ker nedavno neugodno gibanje prodaje zgoščenega masla pomeni, da izvajalci ne uspejo več upoštevati določenega roka, ne da bi pri tem v komercialnem smislu znatno tvegali glede na zadnji dovoljen datum uporabe, označen na pakiranjih zgoščenega masla v skladu z nacionalnimi predpisi; ker bodo te gospodarske razmere verjetno ogrozile prihodnost sistema; ker je treba rok kot je določen začasno opustiti;

ker člen 5(5) Uredbe (EGS) št. 3143/85 določa, da znaša neto vsebnost pakiranj največ tri kilograme; ker je treba, glede na pridobljene izkušnje in še posebej glede na zahteve restavracij in družbenih podjetij, največjo neto vsebnost povečati na 10 kilogramov;

ker člen 5(3) Uredbe (EGS) št. 3143/85 določa, da se zgoščenemu maslu sme dodajati dušikov plin v določenih omejitvah; ker so izkušnje pokazale, da je treba dovoljeno povečanje prostornine pri zgoščenem maslu z vsebnostjo mlečnih maščob najmanj 99,8 %, ki je posledica postopka iz navedenega člena, povečati; razen tega pa se zdi primerno ublažiti določbo iz drugega pododstavka člena 5(4) v zvezi s tehniko pakiranja;

ker določbe te uredbe koristijo izvajalcem in bi se zaradi tega morale uporabljati v sedanjih pogodbah;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Uredba (ES) št. 3143/85 se spremeni:

1. Drugemu pododstavku člena 2(4) se doda naslednje:

"Ob soglasju odgovorne agencije se sme vse zgoščeno maslo pakirati za trženje v drugem obratu, ki ni navedeno v prodajni pogodbi."

2. Členu 4(4) se doda naslednje:

"Za pogodbe, podpisane pred 1. majem 1986, zgoraj omenjeno obdobje poteče 1. septembra 1986."

3. Člen 5 se spremeni:

(a) Odstavku 3 se doda naslednji pododstavek:

"Pri zgoščenem maslu z vsebnostjo mlečnih maščob največ 99,8 %, povečanje prostornine zaradi tega postopka ne sme presegati 20 % zgoščenega masla pred postopkom."

(b) Besede "hermetično zaprtih pakiranjih" v drugem pododstavku odstavka 4 se nadomestijo z besedami "zaprtih pakiranjih".

(c) Besedi "trije kilogrami" v odstavku 5 se nadomestita z besedama "10 kilogramov".

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. maja 1986

Za Komisijo

Frans Andriessen

Podpredsednik

[1] UL L 148, 28.6.1968, str. 13.

[2] UL L 362, 31.12.1985, str. 8.

[3] UL L 298, 12.11.1985, str. 9.

[4] UL L 65, 7.3.1986, str. 18.

--------------------------------------------------